
REPUBLIKA HRVATSKA

KRAPINSKO-ZAGOSKA ŽUPANIJA

SREDNJA ŠKOLA OROSLAVJE
OROSLAVJE, LJ. GAJA 1

KLASA: 400-02/26-01/01
URBROJ: 2140-89-04-26-9
U Oroslavju, 20. srpnja 2026. godine

OBRAZLOŽENJE

polugodišnjeg izvještaja o izvršenju financijskog plana za 2026. godinu

Financijski plan Srednje škole Oroslavje prikaz je planiranog načina trošenja prihoda i primitaka na rashode i izdatke te korištenje viškova i pokriće manjkova prema proračunskim klasifikacijama unutar jedne proračunske godine, odnosno polugodišta. Izvještaj o izvršenju financijskog plana prati jesu li se i u kojim iznosima ostvarile planirane pozicija prihoda, primitaka, rashoda, izdataka, viškova i manjkova unutar jedne godine, odnosno polugodišta. Sadržaj, podnošenje i donošenje izvještaja o izvršenju financijskog plana proračunskog korisnika propisan je člankom 81.-87. Zakona o proračunu (NN 144/21), a detaljno uređen Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23). Polugodišnji izvještaj o izvršenju financijskog plana sastavlja se za razdoblje 01. siječnja do 30. lipnja proračunske godine te sadrži:
1. Opći dio

2. Posebni dio

3. Obrazloženje općeg i posebnog dijela

4. Posebne izvještaje

· Izvještaj o zaduživanju na domaćem i stranom tržištu novca i kapitala

· Izvještaj o korištenju sredstava fondova Europske unije

· Izvještaj o danim zajmovima i potraživanjima po danim zajmovima

· Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

· Izvještaj o danim jamstvima i plaćanjima po protestiranim jamstvima (opcionalno)
Posebni izvještaji koji se sastavlja uz polugodišnji izvještaj o izvršenju financijskog plana je Izvještaj o zaduživanju na domaćem i stranom tržištu novca i kapitala. Srednja škola Oroslavje nije se zaduživala u 2026. godini pa isti ostaje prazan.

OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU 

Opći dio godišnjeg izvještaja o izvršenju financijskog plana sastoji se od:
a) sažetka Računa prihoda i rashoda i Računa financiranja

b) Računa prihoda i rashoda

c) Računa financiranja
a) sažetak Računa prihoda i rashoda i Računa financiranja
Sažetak sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda i primitaka i izdataka. 
[image: image4.jpg]



Ukupno ostvareni prihodi iznose 951.418,70 eura i, u odnosu na plan, izvršeni su u iznosu od 49,24%, na što utječe priznavanje prihoda za plaću za lipanj u srpnju 2026. godine. U odnosu na izvršenje za 2025. godinu, ostvareni su u 14,61% većem iznosu na što je najveći utjecaj imalo povećanje plaća i ukidanje podskupine 193. Ukupni prihodi se izvršavaju prema planu, sastoje se samo od prihoda poslovanja, dok prihoda od prodaje nefinancijske imovine nema.
Ukupno ostvareni rashodi iznose 993.255,53 eura i, u odnosu na plan, izvršeni su u iznosu od 54,55%. U odnosu na izvršenje za 2025. godinu, ostvareni su u 2,39% većem iznosu, ponovno radi povećanja plaća i evidentiranja podskupine 193. Ukupni rashodi sastoje se od rashoda poslovanja 928.389,11 eura koji su ostvareni u 52,25%-nom iznosu i rashoda za nabavu nefinancijske imovine 64.866,42 eura koji su ostvareni u 147,31%-nom  iznosu. Razlog visokom izvršenju rashoda za nabavu nefinancijske imovine posljedica je  opremanja u sklopu projekta za darovite učenike i projekta u sklopu izvannastavnih aktivnosti za koje su krajem 2025. godine od Ministarstva znanosti, obrazovanja i mladih primljena sredstva u iznosu 6.485,00 eura, a u 2026. godini 1.960,00 eura, te nabavljeni laserska graverka za stolarsku radionu i napredni sustav leXsolar – ThermalEnergy Professional za istraživanje solarne energije u sektoru Strojarstvo. Također, za potrebe provođenja modularne nastave, iz izvornih sredstava županije utrošen je znatan iznos sredstava za opremanje novog kozmetičkog 
praktikuma, nove stolarske radione i nabavljena su  računala za informatički praktikum. Iz proračuna Grada Oroslavje nabavljeni su klima uređaji i projektor s platnom za učionice, a iz sredstava donacija nabavljena je stolna horizontalna tračna brusilica za stolarsku radionu.

Navedeno je rezultiralo  manjkom  prihoda od 41.836,83 eura koji, zajedno s prenesenim manjkom iz 2025. godine od 123.166,62 eura (manjak prihoda 136.936,31 i višak prihoda 13.769,69), čine manjak prihoda koji  treba  podmiriti u narednom razdoblju od 165.003,45 eura. Značajniji manjak rezultat je evidentiranja plaća prema novim računovodstvenim propisima i ukidanja podskupine 193 te još nepriznatih prihoda po Erasmus+ projektu sukladno propisanom evidentiranju EU projekta u 2025. godini. Kod plaća se radi o metodološkom manjku za koji se prihodi priznaju u srpnju isplatom plaće za lipanj 2026. godine, dok će se prihodi po Erasmus+ projektu priznati nakon podnošenja završnog izvješća. Preneseni  manjak  prihoda  iz  2025.  godine izvršen je u iznosu od 129.804,38 eura, odnosno podmiren je sav metodološki manjak od 136.936,31 eura i utrošen višak u iznosu 7.131,93 eura. Preostali preneseni višak se odnosi na viškove prihoda po izvorima financiranja Vlastiti prihodi (999,22 eura), Donacije (11,78 eura) i Pomoći (Erasmus+ projekti 4.213,12 eura, županijska stručna vijeća i ostalo iz Državnog proračuna kroz opće prihode i primitke 1.413,64 eura). 
b) Račun prihoda i rashoda

Račun prihoda i rashoda sadrži prikaz prihoda i rashoda prema ekonomskoj klasifikaciji i izvorima financiranja te rashoda prema funkcijskoj klasifikaciji. Značajnija odstupanja obrazlažu se kako slijedi:
63 – Pomoći iz inozemstva i od subjekata unutar općeg proračuna

Izvršavaju se prema planu obzirom na evidentiranje plaća prema novim računovodstvenim propisima i ukidanje podskupine 193. 
64 – Prihodi od imovine

Odnose se na pasivne kamate po sredstvima na žiroračunima. Obzirom da je škola ušla u županijsku Riznicu u rujnu 2025. godine, žiroračuni škole su zatvoreni i prihoda od kamata više nema.
65 – Prihodi od upravnih i administrativnih pristojbi, pristojbi po posebnim propisima i naknada
Izvršeni su u manjem iznosu zbog podmirenja dijela troškova izleta i terenske nastave direktno dobavljaču od strane učenika/roditelja, kao posljedica uvođenja riznice i ukidanja blagajničkog poslovanja. Značajniji prihodi za dodatne obrazovne materijale pri upisima se očekuju u drugoj polovici godine.
66 – Prihodi od prodaje proizvoda i robe te pruženih usluga i prihodi od donacija

Prihodi od provjere vjerodostojnosti svjedodžbi i donacija izvršavaju se prema planu.
67 – Prihodi iz nadležnog proračuna i od HZZO-a temeljem ugovornih obveza 
Prihodi iz decentraliziranih izvora se izvršavaju prema planu, dok su prihodi iz izvornih sredstava županije realizirani u znatno većem postotku ponajviše zbog opremanja u sklopu modularne nastave koja je uvedena u školskoj godini 2025./2026. Za opremanje novog kozmetičkog praktikuma i stolarske radione, kao i nabavu novih računala utrošeno je oko 45.000,00 eura iz izvornih sredstava županije. 
31 – Rashodi za zaposlene

Ostvaruju se prema planu.
32 – Materijalni rashodi

Ostvareni u 59,83%-nom iznosu, ostvaruju se prema planu.
34 – Financijski rashodi

Obzirom da je škola ušla u županijsku Riznicu u rujnu 2025. godine, žiroračuni škole su zatvoreni i rashoda bankarskih usluga više nema.
37 – Naknade građanima i kućanstvima na temelju osiguranja i druge naknade
U odnosu na prošlu godinu, nije bilo isplata nagradi za ostala natjecanja.
38 – Donacije i ostali rashodi
Ostvareni prema planu, a odnose se na nabavu higijenskih menstrualnih potrepština za učenice škole.

42 – Rashodi za nabavu proizvedene dugotrajne imovine

Razlog visokog izvršenja posljedica je  opremanja u sklopu projekta za darovite učenike i projekta u sklopu izvannastavnih aktivnosti za koje su krajem 2025. godine od Ministarstva znanosti, obrazovanja i mladih primljena sredstva u iznosu 6.485,00 eura, a u 2026. godini 1.960,00 eura, te nabavljeni laserska graverka za stolarsku radionu i napredni sustav leXsolar – ThermalEnergy Professional za istraživanje solarne energije u sektoru Strojarstvo. Također, zbog uvođenja modularne nastave, iz izvornih sredstava županije utrošen je znatan iznos sredstava za opremanje novog kozmetičkog praktikuma, nove stolarske radione i nabavljena su  računala za informatički praktikum. Iz proračuna Grada Oroslavje nabavljeni su klima 
uređaji i projektor s platnom za učionice, a iz sredstava donacija nabavljena je stolna horizontalna tračna brusilica za stolarsku radionu.
922 – Višak/manjak prihoda

Ukupni prihodi poslovanja za razdoblje 1. siječnja do 30. lipnja 2026. godine iznose 951.418,70 eura, odnosno 14,6 % više u odnosu na isto razdoblje prošle godine. Ukupni rashodi poslovanja u istom razdoblju iznose 928.389,11 eura, odnosno 1,4 % manje u odnosu na isto razdoblje prošle godine. Razlog povećanja prihoda i smanjenja rashoda ponajviše je posljedica evidentiranja plaća zbog ukidanja podskupine 193 -  Kontinuirani rashodi budućih razdoblja, pri čemu se plaće evidentiraju kao rashod zadnjeg mjeseca obračunskog razdoblja, dok se prihodi ostvaruju i priznaju u sljedećem mjesecu isplatom plaće. Prihoda od prodaje nefinancijske imovine nema, dok rashodi za nabavu nefinancijske imovine iznose 64.866,42 eura, odnosno 131,0 % više u odnosu na isto razdoblje prošle godine. Razlog povećane nabave posljedica je  opremanja u sklopu projekta za darovite učenike i projekta u sklopu izvannastavnih aktivnosti za koje su krajem 2025. godine od Ministarstva znanosti, obrazovanja i mladih primljena sredstva u iznosu 6.485,00 eura, a u 2026. godini 1.960,00 eura, te nabavljeni laserska graverka za stolarsku radionu i napredni sustav leXsolar – ThermalEnergy Professional za istraživanje solarne energije u sektoru Strojarstvo. Također, zbog uvođenja modularne nastave, iz izvornih sredstava županije utrošen je znatan iznos sredstava za opremanje novog kozmetičkog praktikuma, nove stolarske radione i nabavljena su  računala za informatički praktikum. Iz proračuna Grada Oroslavje nabavljeni su klima uređaji i projektor s platnom za učionice, a iz sredstava donacija nabavljena je stolna horizontalna tračna brusilica za stolarsku radionu. U navedenom razdoblju nije bilo ostvarenih primitaka i izdataka od financijske imovine i zaduživanja. Slijedom navedenog, višak prihoda poslovanja za siječanj – lipanj 2026. godine iznosi 23.029,59 eura te sa manjkom prihoda od nefinancijske imovine u iznosu od 64.866,42 eura rezultira ukupnim manjkom prihoda za 
spomenuto razdoblje od 41.836,83 eura. Uz uvažavanje prenesenog manjka prihoda iz 2025. godine od 123.166,62 eura (13.769,69 viška prihoda poslovanja, 136.936,31 manjka prihoda poslovanja), manjak koji je potrebno podmiriti u sljedećem obračunskom razdoblju iznosi 165.003,05 eura, a uglavnom se odnosi na nepodmirene rashode za plaću za 06/2026 čija isplata se očekuje u srpnju 2026. godine i nepriznate prihode po Erasmus+ projektu čiji se završetak očekuje sa završetkom školske godine 2025./2026.  

Preneseni manjak prihoda  iz  2025.  godine izvršen je u iznosu od 129.804,38 eura, odnosno podmiren je sav metodološki manjak od 136.936,31 eura i utrošen višak u iznosu 7.131,93 eura. Preostali preneseni višak se odnosi na viškove prihoda po izvorima financiranja Vlastiti prihodi (999,22 eura), Donacije (11,78 eura) i Pomoći (Erasmus+ projekti 4.213,12 eura, županijska stručna vijeća i ostalo iz Državnog proračuna kroz opće prihode i primitke 1.413,64 eura). Preneseni višak i manjak prihoda izvršen je prema sljedećim izvorima financiranja s pripadajućim iznosima u eurima:

a) viškovi prihoda

· Vlastiti prihodi 214,85
Višak se odnosio na kumulirani višak sredstava iz prošlih godina od provedenih obrazovanja odraslih i djelovanja učeničke zadruge koji se utrošio na podmirenje manjih materijalno-financijskih rashoda prema planu. 
· Pomoći iz Državnog proračuna kroz opće prihode i primitke 6.917,08 
Županijska stručna vijeća građanskog odgoja i obrazovanja, povijesti i strojarstva utrošila su 432,08 eura na autorske honorare, putne troškove, reprezentaciju i slično u provođenju svojih aktivnosti. Višak prihoda u iznosu 6.485,00 eura za projekte Ministarstva znanosti, obrazovanja i mladih za darovite učenike i izvannastavne aktivnosti namjenski je utrošen u nabavu opreme i nastavnog materijala.
b) manjkovi prihoda

· Pomoći iz Državnog proračuna kroz opće prihode i primitke 125.111,03
Metodološki manjak prihoda za plaće za 12/2025 podmiren je isplatom plaće u siječnju 2026. godine i priznavanjem prihoda po istom.
· Opći prihodi i primici 159,20
Metodološki manjak prihoda za naknadu E-tehničara za 12/2025 podmiren je isplatom naknade u siječnju 2026. godine i priznavanjem prihoda po istom.

· Decentralizacija 11.666,08
Računi iz prosinca 2025. godine podmireni su u siječnju 2026. godine kada su i priznati prihodi po istima (skupina 671)
Vezano uz izvore financiranja, prihodi i rashodi su se ostvarili prema sljedećem:
Opći prihodi i primici
Prihodi i rashodi iz izvornih sredstava Krapinsko-zagorske županije realizirani su u visokom postotku zbog nabave opreme za kozmetički praktikum i stolarsku radiona te računala za nastavu u svrhu provođenja modularne nastave. Određeni planirani rashodi nisu u potpunosti  utrošeni pošto su u njima planirana dopunska sredstva za hitne intervencije, tekuće i investicijsko održavanje i slično, a koje se realiziraju prema potrebi. Prihodi i rashodi iz ovog izvora financiranja planiraju se od strane nadležnog upravnog odjela županije. 
Vlastiti prihodi
Prihodi i rashodi iz vlastitih izvora financiranja ostvaruju se prema planu. Više rashoda očekuje se krajem godine u slučaju podmirenja rashoda zbog nedostatnih sredstava iz decentraliziranih izvora. 
Prihodi za posebne namjene

Prihodi i rashodi iz ovog izvora financiranja izvršavaju se prema planu pošto se prihodi za dodatne obrazovne materijale pri upisima očekuju u drugoj polovici godine, a sukladno tome i rashodi.

Pomoći
a) Pomoći iz Državnog proračuna kroz opće prihode i primitke
Prihodi i rashodi iz ovog izvora financiranja najvećim dijelom se odnose na plaće i ostala materijalna prava zaposlenika te se ostvaruju prema planu obzirom na evidentiranje plaća prema novim računovodstvenim propisima i ukidanje podskupine 193. 
b) Decentralizacija

Prihodi iz decentraliziranih izvora realizirani su u nešto većem postotku zbog priznavanja prihoda po nedospjelim računima iz prosinca 2025. godine, dok se rashodi realiziraju prema planu.

c) Programi Unije – raspoloživ predujam

Rashodi se ostvaruju prema planu, sukladno planiranim aktivnostima projekta, dok će se prihodi priznati po završetku projekta podnošenjem završnog izvješća.
d) Jedinice lokalne samouprave – Grad Oroslavje

Prihodi i rashodi po ovom izvoru financiranja izvršavaju se prema planu. Nabavljeni su klima 

uređaji i projektor s platnom za učionice, knjige nagrade učenicima te kutije za mobitele i majice u sklopu programa „Škola i zajednica“ te isplaćene plaće i ostala materijalna prava pomoćniku u nastavi.

Donacije
Prihodi i rashodi po ovom izvoru financiranja se izvršavaju prema planu. Nabavljena je stolna horizontalna tračna brusilica za stolarsku radionu.

Rashodi prema funkcijskoj klasifikaciji podijeljeni su na 092 Srednjoškolsko obrazovanje, 096 Dodatne usluge u obrazovanju i 098 Usluge obrazovanja koje nisu drugdje svrstane. Dodatne usluge u obrazovanje odnose se na obrazovanje odraslih koje nije realizirano. Rashodi po funkciju 098 u ukupnom iznosu 49.726,74 eura odnose se na program 1020 DOPUNSKI NASTAVNI I VANNASTAVNI PROGRAM ŠKOLA I OBRAZ. INSTIT. bez aktivnosti Financiranje – ostali rashodi SŠ, odnosno vezani su uz refundacije natjecanja, programe „Škola i zajednica“ i razvoj poduzetništva kod djece i mladih, rad e-tehničara i ostale dopunske rashode iz izvornih sredstava županije. Prihodi iz ove funkcije realizirani su u visokom postotku zbog nabave opreme za kozmetički praktikum i stolarsku radiona te računala za nastavu u svrhu provođenja modularne nastave. Ostatak rashoda se odnosi na funkciju 092 i ostvaruje se prema planu.  

c) Račun financiranja

Računa financiranja ne postoji jer škola ne ostvaruje primitke od financijske imovine i zaduživanja niti ima izdatke za financijsku imovinu i otplate zajmova.
OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU 
Obrazloženje posebnog dijela izvještaja o izvršenju financijskog plana sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ostvarenim ciljevima i pokazateljima uspješnosti realizacije ciljeva koji se sastoje od pokazatelja učinka i pokazatelja rezultata.
Programi
Financijskim planom predviđena su sredstva za provođenje u glavnom programu J01 Obrazovanje, Program 1018 Srednje školsko obrazovanje – zakonski standard i Program 1020 Dopunski nastavni i vannastavni program škola i obrazovnih institucija. Program 1018 Srednje školsko obrazovanje – zakonski standard obuhvaća aktivnosti koje omogućuju obavljanje   redovnog   poslovanja   škole.  U  sklopu   programa  se  osiguravaju   sredstva  za 
materijalno-financijske rashode škole. Sredstva za provedbu redovnih poslova škole osigurana su iz decentraliziranih  sredstava  Proračuna  Krapinsko-zagorske županije  na razini Odluke o kriterijima,  mjerilima  i  načinu  financiranja  decentraliziranih  funkcija  u  školstvu  za 2026. 
godinu. Program 1020 Dopunski nastavni i vannastavni program škola i obrazovnih institucija obuhvaća  aktivnosti  vezane uz provedbu  učeničkih  natjecanja, financiranje iz ostalih izvora 
prihoda, naknade za rad e-tehničara i nastavnika i stručno-komunikacijskih posrednika u projektima „Škola i zajednica“ i „Baltazar“ s ciljem poboljšanja kvalitete nastave i opremanja škole. Programi se provode kroz sljedeće aktivnosti te tekuće i kapitalne projekte:
J01 1018A101801 Redovni poslovi ustanova srednjoškolskog obrazovanja SŠ
Djelokrug rada

Srednja škola Oroslavje djeluje kao javna ustanova srednjeg odgoja i obrazovanja. Osnivač škole je Krapinsko-zagorska županija, a sjedište škole je u Ulici Ljudevita Gaja 1 u Oroslavju.

Djelatnost škole je:

· odgoj i obrazovanje mladeži i odraslih za stjecanje srednje školske spreme i srednje stručne spreme i stjecanje znanja i sposobnosti za rad i nastavak školovanja

· izvođenje programa obrazovanja odraslih,

a izvodi ih u sljedećim programima:

· gimnazijski obrazovni program

· strukovni obrazovni program u četverogodišnjem trajanju u sektoru 06 Strojarstvo, brodogradnja, metalurgija

· strukovni trogodišnji program u sektoru 06 Strojarstvo, brodogradnja, metalurgija, 02 Šumarstvo, prerada i obrada drva i 13 Osobne, usluge zaštite i druge usluge.

Nastava se izvodi u pet, odnosno šest radnih dana tjedno u dvije smjene u skladu s godišnjim planom i programom rada na hrvatskom jeziku i latiničnom pismu. Programi koji se provode u školi zadovoljavaju potrebe šireg područja KZŽ, a izvode se putem predavanja, vježbi, radionica, terenske nastave, seminara, projektne nastave i drugih suvremenih oblika rada prema nastavnom planu i programu i školskom kurikulumu. U okviru reforme strukovnog obrazovanja, od školske godine 2025./2026. u svim prvim razredima škole provodi se modularna nastava. Ovaj pristup organizaciji i provedbi nastavnog procesa temelji se na razradi sadržaja u manje cjeline – module – koji omogućuju veću fleksibilnost, prilagodbu individualnim potrebama učenika te učinkovitije stjecanje stručnih i općih kompetencija. Modularnom nastavom uvedena su nova zanimanja u obrazovnom području tehničke škole i strojarstva (tehničar u strojarstvu, operater za strojne obrade, monter strojarskih instalacija, stolar, frizer, kozmetičar), a program kozmetičara postao je četverogodišnje zanimanje.

Redovno poslovanje škole provodi se s ciljem efikasnog trošenja i osiguravanja kvalitete nastave  i  nastavnog  procesa,  provode  se  mjere  štednje,  posebice  energenata  koji se troše 

racionalno, sve potrebne odluke donose se uz suglasnost Školskog odbora, kontinuirano se provode mjere za unapređivanja stanja sigurnosti i mjere zaštite okoliša, redovito se isplaćuje naknada za prijevoz na posao i s posla zaposlenicima te se provode tekuća i investicijska održavanja. Ova aktivnost je izvršena u 59,00%-nom iznosu i izvršava se prema planu.
J01 1018T101801 Oprema, informat., nabava pomagala – SŠ

U sklopu programa se osiguravaju sredstva za nabavu opreme za školu. Prihodi za financiranje rashoda za nabavu nefinancijske imovine realizirani su prema planu u manjem obujmu jer se većina opremanja financirala iz Općih prihoda i primitaka županije.
 Samim time, program 1018 Srednje školsko obrazovanje – zakonski standard je ostvaren u   

 59,14%-nom iznosu i ostvaruje se prema planu.

J01 1020A102001 Dopunski nastavni i vannastavni program škola i obrazovnih institucija
U sklopu redovnog obrazovanja učenici sudjeluju na školskim, županijskim i državnim natjecanjima sukladno provedbenim  uputama Županije, AZOO i ASOO. Sukladno  održanim 

natjecanjima, refundiraju se naknade mentorima i članovima županijskih povjerenstava te troškovi  službenih  putovanja i prehrane na natjecanjima. Aktivnost je izvršena u 36,79%-nom iznosu jer su troškovi služenih putovanja manji od planiranih zbog manjeg broja natjecatelja i  putovanja na natjecanja.
J01 1020A102003 Financiranje – ostali rashodi SŠ
Ova aktivnost ostvarena je u 51,87%-nom iznosu. Osim sredstava iz Proračuna Županije, škola se financira i sredstvima iz drugih izvora:
1. Vlastiti prihodi - tijekom proteklih godina škola je ostvarivala značajnije prihode iz vlastitih sredstava obrazovanjem odraslih u suradnji s Hrvatskim zavodom za zapošljavanje. Sredstva iz ovog izvora koristila su se za unapređivanje standarda obrazovanja kako za učenike, tako i za nastavnike, sukladno preporukama osnivača. Zbog smanjenog interesa polaznika, realizacija obrazovanja odraslih nije ostvarena u ovom periodu pa su i svi planirani prihodi i rashodi izvršeni u malom postotku. U ovaj izvor financiranja spadaju i prihodi i rashodi učeničke zadruge Z`ORO osnovane u 2022. godini kao izvannastavne aktivnosti za jačanje profesionalnih i osobnih  kompetencija učenika  Srednje  škole  Oroslavje koji se izvršavaju sukladno njihovim aktivnostima. Trenutno, jedini prihodi koji se ostvaruju po ovom izvoru su oni od provjeri vjerodostojnosti svjedodžbi bivših učenika škola na zahtjev poslodavaca i izrade duplikata i prijepisa svjedodžbi te potvrda o školovanju i ostvaruju se prema planu.
2. Posebne namjene - u ovom izvoru planirana su sredstva za dodatne obrazovne materijale pri upisima koja se očekuju u drugoj polovici godine, a sukladno tome i rashodi.
3. Pomoći iz Državnog proračuna kroz opće prihode i primitke - ovim izvorom planirana su  sredstva  za  isplatu  plaća  i  ostalih  materijalnih  prava  javnih  službenika, a koja su osigurana u Državnom proračunu Republike Hrvatske, kao i sredstva za refundacije državnih natjecanja i financiranje županijskih stručnih  aktiva,  troškove  sudskih   sporova   sa   zaposlenicima,  opremanje  školskih knjižnica 
obveznom lektirom i stručnom literaturom te sva ostala sredstva koja dolaze iz  Državnog  proračuna. Ukupni  rashodi  se  ostvaruju  prema  planu, dok  su  prihodi realizirani u nešto nižem postotku zbog novih računovodstvenih propisa i ukidanja podskupine 193.
4. Programi Unije – raspoloživ predujam - Srednja škola Oroslavje duži niz godina sudjeluje u projektima EU poput Erasmus+ projekta, ključna aktivnost KA1 Compare&Practice II i KA2 Generation 4c, a i dobitnik je Erasmus akreditacije. U 2026. godini provedene su aktivnosti po Erasmus+ projektu KA1 2025-1-HR01-KA121-VET-000-327194, a rashodi se ostvaruju sukladno planu. Prihodi će se priznati podnošenjem završnog izvješća.
5. Jedinice lokalne samouprave - Grad Oroslavje - sredstva iz Proračuna Grada Oroslavje planiraju se za podmirenje rashoda i troškova vezanih uz nabavu opreme i podmirenje ostalih materijalnih rashoda škole koji se ne podmiruju iz decentraliziranih izvora Županije, vlastitih prihoda ili donacija. Prihodi i rashodi su izvršeni u nešto većem postotku pošto je bilo potrebno nabaviti opremu i klima uređaje do završetka nastave, ali se izvršavaju prema planu.
6. Donacije – u sklopu ovog izvora planirane su donacije od osiguravajućih kući, putničkih agencija za dnevnice nastavnika, fizičkih osoba i drugih gospodarskih subjekata. Prihodi i rashodi se izvršavaju prema planu. 

J01 1020A102006 Program Građanskog odgoja u školama
Projekt Škola i zajednica (ŠiZ) pruža učenicima jedinstveno, inovativno i sadržajno odgojno-obrazovno iskustvo u kojem učenici tijekom školske godine aktivno sudjeluju u strukturiranim aktivnostima poučavanja i učenja usmjerenih prepoznavanju, analiziranju i kritičkom  promišljanju  složenih  uzroka  i  posljedica  pojava  i  problema  u  svojoj  lokalnoj 
zajednici. U demokratskom okružju poučavanja i učenja učenici predlažu i razmatraju moguća rješenja prepoznatih problema. Program je nastavio s provedbom i u školskoj godini 2025./2026. te je izvršen u 28,98%-nom iznosu prema planu. Dodatni prihodi i rashodi po ovoj aktivnosti se očekuju početkom nove školske godine 2026./2027.
J01 1020A102008 Razvoj poduzetništva kod djece i mladih

Radi se o prvom programom u Zagorju koji se fokusira na jačanje poduzetničkih vještina – KREIRAJ SVOJU BUDUĆNOST u sklopu kojeg učenici srednjih škola u Zagorju razvijaju svoje poduzetničke ideje. Rashodi se odnose na troškove službenih putovanja za sudjelovanje na projektu. Izvršen je u 48,97%-nom iznosu, a troškovi koji se odnose na troškove službenih putovanja, odnosno loko vožnje za sudjelovanje na radionicama i finalu realizirani su sukladno dinamici programa i raspoloživosti učenika i nastavnog osoblja.
J01 1020A102012 Pomoćnici u nastavi-sufinanciranje JLS/KZŽ MIMO-PK

S početkom ožujka 2026. godine zaposlen je jedan pomoćnik u nastavi čiji rad će se do kraja školske godine 2025./2026. financirati iz općih prihoda i primitaka Krapinsko-zagorske 
županije i Proračuna Grada Oroslavje u omjeru 50:50. Rashodi plaća i ostalih materijalnih prava pomoćnika izvršavaju se prema planu.
J01 1020T102001 Dopunska sredstva za materijalne rashode i opremu škola
Od školske 2015/2016. godine uključeni smo u pilot projekt e-Škole u sklopu kojeg su primljena računala i ostala računalna oprema o kojima brine e-tehničar čiji rad je financiran iz izvornih  sredstava Županije. Značajniji dio sredstava iz ove aktivnosti utrošen je na opremanje kozmetičkog praktikuma i stolarske radione, kao i nabavu računala za nastavu. Ostatak planiranih sredstava nije u potpunosti utrošen pošto se radi o dopunskim sredstvima za hitne intervencije, tekuće i investicijsko održavanje i slično, a koje se realiziraju prema potrebi.
Program 1020 Dopunski nastavni i vannastavni program škola i obrazovnih institucija izvršen je u 54,19%-nom iznosu i ostvaruje se prema planu.
Postignuća
Svi gimnazijalci položili su maturu na ljetnom roku. Zbog malog broja učenika gimnazije smanjen je broj pristupnika državnoj maturi, a rezultati su ostali na istoj razini kao i prošlih godina. Prosječne ocjene obveznih predmeta su podjednake u odnosu na prošlu godinu. Imamo jednog učenika gimnazije koji je položio A razinu engleskog jezika kao drugi, a A razinu njemačkog jezika kao 13 u generaciji. Maturu je položilo 18 strojarskih računalnih tehničara, što je također uobičajeni prosjek jer ne nastavljaju svi školovanje na fakultetima. 

Sjednice Školskog odbora redovno su održavane i pratile su promjene u zakonodavstvu.
Planirana oprema nabavljena je prema planu, no nije bilo značajnije izgradnje, dogradnje i adaptacije na prostoru škole, iako je u sklopu projekta obnove od potresa iz 2023. godine izrađena projektno-tehnička dokumentacija za cjelovitu energetsku obnovu zgrade SŠ Oroslavje oštećene u potresu u iznosu od 67.500,00 eura od čega se 60.000,00 eura odnosi na projektno tehničku  dokumentaciju, a  7.500,00 eura na provedbu energetskog  pregleda, izrade izvještaja o provedenom energetskom pregledu i energetskog certifikata SŠ Oroslavje. 
Na natjecanjima u 2026. godini, učenici škole su ostvarili vrlo dobre rezultate, a na međužupanijskoj razini svi naši programi sudjelovali su na natjecanju Worldskills. Obzirom da više nemamo programa opće gimnazije, većinom sudjelujemo na strukovnim natjecanjima. Slijedom navedenog, na Državnom natjecanju Worldskills osvojeno je 1. mjesto iz Strojarskih tehnika i 5. mjesto na natjecanju iz CNC/CAD-CAM-a. Sudjelovali smo i na državnoj razini sportskih natjecanja i osvojili 9. mjesto iz stolnog tenisa. Na natjecanju „Klokan bez granica“ smo u 10% najboljih u Hrvatskoj.
Redovno se provode aktivnosti po Erasmus+ projektima i učenici pohađaju inozemnu stručnu praksu.

Sati nastave u sklopu projekta „Škola i zajednica“ realizirani su u potpunosti, dok su odrađeni sati e-tehničara smanjeni zbog bolesti zaposlenika.
U tijeku 2026. godine imamo po jedno napredovanje u zvanja mentor i savjetnik, dok je dio nastavnog osoblja u postupku prikupljanja bodova za napredovanje u zvanju, a većina pripravnika je položila ili je u postupku polaganja stručnih ispita.
Osim navedenog, škola aktivno sudjeluje i u projektima Promocija bezalkoholnih navika kod mladih ZDRAVO!, Vježbaonica te u projektu KZŽ „Kreiraj svoju budućnost“. 
Učenička zadruga Z`ORO provodi svoje aktivnosti i sudjeluje na smotrama i manifestacijama. 
Redovito se učenicima generacije dodjeljuju nagrade za uspješan rad i zalaganje od strane Grada Oroslavje i Udruženja obrtnika gradova Donja Stubica, Oroslavje i općina Marija Bistrica, Gornja Stubica, Stubičke Toplice.

PODACI O STANJU NOVČANIH SREDSTAVA NA RAČUNIMA SREDNJE ŠKOLE OROSLAVJE NA 01.01.2026. i 30.06.2026. GODINE
Obzirom na ulazak u županijsku Riznicu u rujnu 2025. godine, škola više nema svojih žiroračuna već evidentira Potraživanja proračunskih korisnika za sredstva uplaćena u nadležni proračun na kontu 16721.

Stanje konta 16721 na 01.01.2026. godine prema izvorima financiranja, odnosno stanje raspoloživih novčanih sredstava škole za korištenje u 2026. godini je sljedeće:

Vlastiti prihodi                           1.216,07  (od čega za zadrugu 470,57) 

Posebne namjene                          386,00   

Ministarstvo                               8.330,72

Ministarstvo prijenos EU         53.047,98

Donacije                                        434,19    

UKUPNO:                                63.414,96 eura

Stanje konta 16721 na 30.06.2026. godine iznosi 15.885,86 eura ponajviše zbog provođenja aktivnosti po Erasmus+ projektu 2025-1-HR01-KA121-VET-000-327194 za što je primljen predujam od 48.132,00 eura u 2025. godini.
Stanje novčanih sredstava na početku i na kraju polugodišta u blagajni iznosi 0,00 eura. 

POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2026. GODINU
Za polugodišnje razdoblje Srednja škola Oroslavje ne sastavlja posebne izvještaje pošto nema zaduživanja po dugoročnim kreditima i zajmovima. 

IZVANBILANČNA EVIDENCIJA

Evidencija potencijalnih obveza po danim jamstvima
Provođenjem dodatnih usklađenja sa Hrvatskim zavodom za zapošljavanje u 2024. godini utvrđeno je da ukupno četiri garancije Privredne banke Zagreb d.d. još uvijek nisu vraćene pa je prošlogodišnjem iznosu od 11.732,70 eura dodan iznos od 5.011,61 eura pošto se utvrdilo da su ukupno tri garancije izdane na taj iznos i samo jedna je vraćena školi. Do kraja 2024. godine vraćene su još dvije zadužnice u iznosima 3.822,42 i 2.898,67 eura zbog isteka roka natječaja te je za navedene iznose umanjena izvanbilančna evidencija koja sada iznosi 10.023,22 eura. U 2026. godini nema promjena u odnosu na 2024. i 2025. godinu. 

Potraživanja po ugovorima o dodijeljenim bespovratnim sredstvima iz EU fondova
U prvom polugodištu 2026. godine, Srednja škola Oroslavje provodila je aktivnosti samo po Erasmus+ projektu KA1 2025-1-HR01-KA121-VET-000-327194. U sklopu postojećih izvora financiranja u poslovnim knjigama škole, Erasmus+ projekti evidentirani su na izvoru 5.1.0009 Programi Unije – raspoloživi predujam. U 2025. godini primljena su sredstva za navedeni Erasmus+ projekt u 80%-nom iznosu predujma od 48.132,00 eura. Isto se evidentiralo na obveze za EU predujmove dane iz državnog proračuna, a ukupni iznos ugovora/projekta od 60.165,00 eura evidentiran je u izvanbilančnoj evidenciji. Po ovom projektu, u toku polugodišta 2026. godine, provedene su aktivnosti te su nastali rashodi u visini 7.619,00 eura za stručno usavršavanje zaposlenika, 31.047,66 eura naknade troškova osobama izvan radnog odnosa (učenici) i 55,49 eura na ostale troškove. Za isto je evidentirano potraživanje i obračunati prihodi poslovanja u iznosu 38.722,15 eura.

Potencijalne obveze po osnovi sudskih sporova u tijeku
Sudski sporovi u tijeku se odnose na troškove cjelokupnog spora utvrđivanja razlike doprinosa za mirovinsko osiguranje zbog nepravilno utvrđenog iznosa osnovice za izračun mirovine od strane Hrvatskog zavoda za mirovinsko osiguranje za Sonju Mučnjak. Srednja škola Oroslavje je tuženik u postupku, iako je razliku plaće zbog nepovećanja osnovica za obračun plaće iz 2016. i 2017. godine isplatila tužiteljici, o čemu je obaviješten Hrvatski zavod za mirovinsko osiguranje. Škola je stava da uopće ne bi trebala biti tuženik u postupku, već da se tužiteljica trebala obratiti Hrvatskom zavodu za mirovinsko osiguranje. U tijeku je žalbeni postupak te se odljev sredstava očekuje u 2026. godini. 

Ugovornih odnosa koji mogu postati imovina, evidencija tuđe imovine dobivene na korištenje, preuzetih obveza po ugovorima o nabavi roba, radova i usluga i ostalih pomoćnih evidencija za potrebe izvanbilančnih zapisa nema.

Voditeljica računovodstva:                                                            Ravnateljica:

Ivana Klenkar, mag. oec.                                                          Natalija Mučnjak, prof.

